જેવી રીતે માનવીને તેની જિંદગીની દાસ્તાન હોય છે અને ભાવિ જીવનના એધાણ આપતા અવનવા બનાવ હોય છે તેવી રીતે સંસ્થાને પોતાનો આગવો ભાતીગળ ઇતિહાસ હોય છે. ઈ.સ. 1908માં મુંદરા મુકામે સંસ્થાનું બીજ રોપવામાં આવ્યું ત્યારે કોઈને કલ્પના પણ ન હતી કે આ નાનકડા બીજમાંથી અનેક વિભાગોમાં વિભાજિત થયેલી એક મહાન સંસ્થા શેઠ આર.ડી.મુંદરા સ્કુલ ટ્રસ્ટ પાંગરશે. સંસ્થાની આ ચેતનવંતો ઈતિહાસ ઘડવામાં સુવાભાવી દાતાઓ કાર્યકરો, આચાર્યો,શિક્ષકો,શિક્ષકેતર કર્મચારીઓ તેમજ વિદ્યાર્થી ભાઈ બહેનોનાં તપ,સાધના,કર્તવ્ય,નિષ્ઠા અને ધ્યેય નિષ્ઠા રહેલાં છે. તેમનાં કાર્યના સુફળ રુપે આપણી સમક્ષ આ મહાન સંસ્થા ખડી છે.